**Rebecca Dinerstein** (født 1987) er en amerikansk journalist og forfatter.

Familie
-------

Rebecca Dinerstein er datter av arkitekten Lia Gartner og billedhuggeren James Dinerstein. Hennes eldre bror Jonathan komponerer filmmusikk.

Forfatterskap
-------------

Rebecca Dinerstein studerte poesi på Yale University, der hun blant andre hadde poeten Louise Glück som lærer. På universitetet skrev hun en diktsamling som sin masteroppgave, og denne diktsamlingen førte også til at hun i 2009 mottok et stipend som årlig utdeles av Yale University til én student som har særlig utmerket seg.

For stipendpengene dro hun til Lofoten, der hun tilbragte et år før hun flyttet til Oslo. I Lofoten hadde hun bodd i kunstnerkolonien Kunstnerkvarteret i Leknes, der hun den første tiden var nabo med kunstmaleren Alf Salo. I Oslo bodde hun to år på Grünerløkka. Mens hun bodde i Norge hadde hun sommerjobb ved Baroniet Rosendal. Tilbake i USA fikk hun stipend for å ta en mastergrad ved New York University. Der hadde hun Jonathan Safran Foer som en av sine lærere.

I 2012 debuterte hun som forfatter med diktsamlingen *Lofoten*. Den er skrevet dels på engelsk, dels på norsk. Boken er inndelt i to bolker; *24 timer mørke* og *24 timer lys*. Alle diktene i samlingen finnes på begge språk.

Sommeren 2015 trykket tidsskriftet The New Yorker Dinersteins essay *Ode to the Norwegian Brown Cheese*.

I 2015 utga hun romanen *The Sunlit Night*, som en anmelder i den engelske avisen The Guardian kalte «a quirky debut with shades of Woody Allen». Anmelderen mente at boken har en underholdende start, men «(i)t’s all very winsome, but the upbeat tone becomes monotonous and bizarre. (---) *The Sunlit Night* has strengths and will doubtless find appreciative readers. Dinerstein shares her pleasure in the light and especially the colours of the Arctic summer.» Boken handler om kunststudenten Frances fra New York, som drar til Lofoten og møter den russiske syttenåringen Yasha (Jasja i den norske oversettelsen). I 2016 ga Aschehoug forlag ut romanen på norsk, under tittelen *Sol hele natta*.

Per 2016 er Dinerstein spaltist i avisen The New York Times.

Referanser
----------

1. 1 2 3 4 5  Salter, Jessica (31. mai 2015). «Meet Rebecca Dinerstein: the latest US literary sensation» **(engelsk)**. ISSN 0307-1235. Besøkt 19. november 2017.
2. 1 2 3  Sigvartsen, Ana Leticia (18. august 2012). «Debuterer med dikt om Lofoten». *NRK* **(norsk)**. Besøkt 19. november 2017.
3. ↑  «Bokanmeldelse: Rebecca Dinerstein: «Sol hele natta»». *VG* **(norsk)**. 8. mai 2016. Besøkt 19. november 2017.
4. 1 2 3  «- Året i Lofoten endret livet mitt». *Dagbladet.no* **(norsk)**. 25. mai 2016. Besøkt 19. november 2017.
5. ↑  (W.Nygaard), H. Aschehoug & Co. «Rebecca Dinerstein». *Aschehoug forlag* **(engelsk)**. Arkivert fra originalen 1. desember 2017. Besøkt 19. november 2017.
6. ↑  Moss, Sarah (30. juli 2015). «The Sunlit Night by Rebecca Dinerstein – a quirky debut with shades of Woody Allen». *The Guardian* **(engelsk)**. ISSN 0261-3077. Besøkt 19. november 2017.
7. ↑  (W.Nygaard), H. Aschehoug & Co. *Sol hele natta* **(engelsk)**. Arkivert fra originalen 1. desember 2017. Besøkt 19. november 2017.
8. ↑  (W.Nygaard), H. Aschehoug & Co. «Rebecca Dinerstein». *Aschehoug forlag* **(engelsk)**. Arkivert fra originalen 1. desember 2017. Besøkt 19. november 2017.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** SUDOC
 |